దీర్ఘకాలంగా నిలిచిపోయిన థర్మల్, హైడ్రో విద్యుత్ ప్రాజెక్టుల సమస్యల పరిష్కారానికి తగు చర్యలు తీసుకుంటున్నట్టు విద్యుత్ శాఖ మంత్రి పీయూష్ గోయెల్ తెలిపారు. దేశంలో 35 వేల మెగావాట్ల సామర్థ్యం గల విద్యుత్ ప్రాజెక్టులు నిలిచిపోయాయని అంచనా. అందులో 11,639 మెగావాట్ల హైడ్రో విద్యుత్ ప్రాజెక్టులు కూడా ఉన్నాయి. వీటన్నింటి విలువ 1.60 లక్షల కోట్ల రూపాయలని నిపుణులంటున్నారు. తీవ్ర ఆర్థిక ఒత్తిడిలో ఉన్న ఈ ప్రాజెక్టుల విషయం తాము బ్యాంకులు, విద్యుత్ రంగానికి ఆర్థిక సహాయం అందించే ఆర్ఇసి, పిఎ్ఫసి వంటి సంస్థలతో చర్చిస్తున్నామని గత మూడేళ్ల పురోగతి నివేదికను విడుదల చేసిన సందర్భంగా గోయెల్ తెలిపారు. ఈ ప్రాజెక్టుల ప్రమోటర్లు ఉద్దేశపూర్వకమైన పన్ను ఎగవేతదారులుకాదని, ఆయా ప్రాజెక్టుల్లో భారీ ఆర్థిక అవకతవకలు కూడా ఏమీ జరగలేదని ఆయన అన్నారు.ఇలాంటి ప్లాంట్లను బ్యాంకులు స్వాధీనం చేసుకోవాలనుకుంటున్నట్టు ఆయన చెప్పారు. అందరికీ లాభదాయకమైన పరిష్కారం సాధించేందుకు తమ శాఖ కృషి చేస్తున్నదని గోయెల్ చెప్పారు. ఇలాంటి పరిష్కారం వల్ల చివరికి లాభపడేది వినియోగదారుడే కావాలని ఆయన అన్నారు. 2024-25 నాటికి 16,709 కోట్ల రూపాయల వ్యయంతో తీవ్ర ఆర్థిక వత్తిడి ఎదుర్కొంటున్న హైడ్రో ప్రాజెక్టులను పునరుజ్జీవింపచేసేందుకు ఒక విధానం సిద్ధం అవుతున్నదని ఆయన చెప్పారు.
deerghakaalamgaa nilichipoyina thermal, hydro vidyut praajektula samasyala parishkaaraaniki tagu charyalu teesukuntunnattu vidyut saakha mantri piyush goyel telipaaru. desamlo 35 vela megavatla saamarthyam gala vidyut praajektulu nilichipoyayani anchana. andulo 11,639 megavatla hydro vidyut praajektulu kuudaa unnaayi. veetanninti viluva 1.60 lakshala kotla roopaayalani nipunulantunnaaru. teevra aardhika ottidilo unna ee praajektula vishayam taamu byaankulu, vidyut rangaaniki aardhika sahayam andinche arisi, pphs vanti samsthalatho charchistunnamani gatha moodella purogati nivedikanu vidudala chesina sandarbhamgaa goyel telipaaru. ee praajektula pramotarlu uddesapurvakamaina pannu egavetadaarulukaadani, aayaa praajectullo bhari aardhika avakatavakalu kuudaa emi jaragaledani aayana annaru.ilanti plantlanu byaankulu swaadheenam chesukovalanukuntunna aayana cheppaaru. andarikee laabhadaayakamaina parishkaaram saadhinchaenduku tama saakha krushi chestunnadani goyel cheppaaru. ilanti parishkaaram valla chivariki labhapadedi viniyogadaarude kaavaalani aayana annaru. 2024-25 naatiki 16,709 kotla roopaayala vyayamtho teevra aardhika vattidi edurkontunna hydro praajektulanu punarujjeevinpachesenda oka vidhaanam siddham avutunnadani aayana cheppaaru.